শিক্ষার্থী এবং শিক্ষা প্রতিষ্ঠানগুলিতে উদ্ভাবনী শক্তি এবং গবেষণার ওপর জোর দিয়ে প্রণব মুখোপাধ্যায় বলেন, উন্নতি এবং উদ্ভাবন ওতপ্রোতভাবে জড়িত। ইতিহাস সাক্ষী, স্বপ্ল প্রাকৃতিক সম্পদ নিয়েও শুধুমাত্র প্রতিনিয়ত প্রযুক্তির উপর নির্ভর করে পৃথিবীর মাণচিত্রে উন্নত দেশ হিসেবে স্থান করে নিয়েছে। রাষ্ট্রপতি স্বীকার করেন, গত দশ বছরে উচ্চশিক্ষায় পরিকাঠামোগত অনেক উন্নতি হয়েছে। তবে সারা বিশ্বে গ্রস এনরোলমেন্ট রেশিও (GER) ২৭ শতাংশের তুলনায় ভারতে ২১ শতাংশ GER সত্যিই চিন্তার। মুখোপাধ্যায় বলেন, একটা নতুন শিক্ষাব্যবস্থা আনতে হবে এবং তার মাধ্যমে শিক্ষার ধারা বদলে দিতে হবে। আর সেটা করতে পারলেই ২০২০র মধ্যে GER টার্গেট ৩০ শতাংশে নিয়ে যাওয়া যাবে। এই টার্গেট লক্ষ্যভ্রষ্ট হতে দেওয়া যাবে না।